આટલી નાની વયે અત્યંત વિચક્ષણ યાદશક્તિ અને સ્મરણશક્તિને કારણે હરિયાણામાં તો તેને લોકો ગૂગલ બૉય તરીકે ઓળખવા લાગ્યા છે. હજી ચાર ઑક્ટોબરે જ હરિયાણાના મુખ્યમંત્રી ભૂપેન્દ્ર સિંહ હૂડાએ ચંડીગઢમાં યોજાયેલા બાળ પ્રતિભા સન્માન સમારોહમાં કૌટિલ્ય શર્માને દસ લાખ રૂપિયાનો પુરસ્કાર આપ્યો હતો. કૌટિલ્યના કૌશલ્યના ચર્ચા ચોતરફ ફેલાતાં તેને કૌન બનેગા કરોડપતિમાં આવવા માટેનું આમંત્રણ પણ મળ્યું છે.